《遂宁县道中路平日炽》
宋代·郭印

赤日射平地，青天卷片云。
汗流疑是浴，气烈正如焚。
食鼎荷汤镬，舆衣蒙火裙。
幸哉无内热，不使躁为君。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。